Diari Oficial de la Generalitat Valenciana


Sumari del DOGV 9958, del 16-10-2024 (2024/10885)

ACORD de 15 d'octubre de 2024, del Consell, pel qual s'autoritza una transferència del capítol 2 programa 612F00 Despeses diverses al capítol 2 del programa 542M00 MRR. transformació digital i tecnològica, per import d’1.298.893 euros (expedient 06.043/24 II Part).
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9958

Data del DOGV
:   16-10-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/10884

CVE
:   SAAG-X-1263-44947

Data del document
:   15-10-2024

Organisme emissor
:   Conselleria d'Hisenda, Economia i Administració Pública

Tipus de document
:   Acord

Per la Resolució de 27 de juliol de 2023, de la Secretaria d'Estat de Digitalització i Intel·ligència Artificial, s'autoritza l'aportació dinerària a les comunitats autònomes i la ciutat de Ceuta per a l'execució dels projectes emmarcats en el Programa de xarxes territorials d'especialització tecnològica en el marc del Pla de recuperació, transformació i resiliència - finançat per la Unió Europea- Next Generation EU, de la qual correspon a la Comunitat Valenciana un import de 3.896.467 euros, dins del Component 13 Inversió 1 «Impuls a la PIME. Emprenedoria» projecte «Techfalab».

Igualment, per Resolució de 13 de juny de 2023, de la Secretaria d'Estat de Digitalització i Intel·ligència Artificial, s'autoritza l'aportació dinerària a les comunitats autònomes participants, per a l'execució dels projectes emmarcats en el Programa de xarxes territorials d'especialització tecnològica en el marc del Pla de recuperació, transformació i resiliència - finançat per la Unió Europea- Next Generation EU, de la qual correspon a la Comunitat Valenciana un import de 5.442.200 euros, dins del Component 12 Inversió 1 «Espais de dades sectorials» projecte «Xarxa de hubs en intel·ligència artificial», i 8.557.500 euros dins del Component 16 Inversió 1 «Estratègia Nacional d'Intel·ligència Artificial» projecte «Xarxa de hubs en intel·ligència artificial».

En tots els casos, les actuacions que es duguen a terme es destinaran a finançar el 75% del pressupost total del projecte, per la qual cosa el 25% restant es considera aportació condicionada, que en el cas del Component 13 Inversió 1 aporta la Generalitat Valenciana, i en el cas del Component 12 Inversió 1 i del Component 16 Inversió 1 aporten els beneficiaris de les subvencions concedides per la Generalitat Valenciana.

Estos ingressos figuren estimats en el pressupost inicial per a l'exercici 2024, en el programa 542M00 MRR. Transformació digital i tecnològica; no obstant això, en l'elaboració del pressupost es van incloure com a ingressos 100% afectes, sense tindre en compte que una part era aportació condicionada. Per això, mitjançant la primera part d'esta  modificació pressupostària s'ha proposat l'anul·lació de crèdit d'ingressos i despeses per a procedir a la seua regularització.

En esta segona part, es proposa incrementar el capítol 2 del programa 542M00 per import d’1.298.893 euros, amb la finalitat de reposar el crèdit que tenia inicialment, i corresponen 1.298.823 euros a aportació condicionada i 70 euros a aportació no condicionada, mitjançant la transferència de disponibilitats existents en el capítol 2 del programa 612F00 Despeses diverses, no subjectes a compromís de despesa ni a finançament afectat.

En el cas de les línies de subvenció de concurrència competitiva S1471 Projecte RETECH Xarxa de hubs en intel·ligència artificial Component 12 i S1470 Projecte RETECH Xarxa de Hubs en Intel·ligència Artificial Component 16, totes dues del capítol 7 del programa 542M00, al finançar l'aportació condicionada els beneficiaris de les subvencions, no ha de figurar en el pressupost de la Generalitat Valenciana.

A este efecte, i en virtut del que es disposa en els articles 44 i 50 de la Llei 1/2015, d'hisenda pública, sector públic instrumental i subvencions, i en els articles 21 i 23 de la Llei 8/2023, de 27 de desembre, de pressupostos de la Generalitat per a l'exercici 2024, a proposta de la Conselleria d'Hisenda, Economia i Administració Pública, el Consell, prèvia deliberació,

ACORDA

*Primer*

Autoritzar una minoració de crèdit, en el pressupost de despeses, en l'aplicació pressupostària G1200000GE00000 G.612F00.2 per import d’1.298.893 euros.

*Segon*

Autoritzar un increment de crèdit, en el pressupost de despeses, en les aplicacions pressupostàries i pels imports que es detallen a continuació:

|  |  |  |
| --- | --- | --- |
| *Aplicació pressupostària* | *Codi de fons* | *Import* |
| X33232940UQ86150 G.542M00.2 | MR23000001 | 1.298.823 |
| M11519451FZ45781 G.542M00.2 |  | 70 |
| Total | | 1.298.893 |

  
  

València, 15 d'octubre de 2024

Susana Camarero Benítez

Vicepresidenta i consellera de Servicis Socials, Igualtat i Vivenda